Kommissionens forordning (EF) nr. 2011/2001

af 12. oktober 2001

om licitation med henblik på fastsættelse af tilskud ved forsendelse af afskallet, langkornet ris til Réunion

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 3072/95 af 22. december 1995 om den fælles markedsordning for ris(1), senest ændret ved forordning (EF) nr. 1667/2000(2), særlig artikel 10, stk. 1, og

ud fra følgende betragtninger:

(1) I Kommissionens forordning (EØF) nr. 2692/89(3), ændret ved forordning (EF) nr. 1453/1999(4), er der fastsat gennemførelsesbestemmelser for forsendelse af ris til Réunion.

(2) En gennemgang af forsyningssituationen på Réunion viser, at der er mangel på ris. Da der er ris til rådighed på Fællesskabets marked, bør det gøres muligt for Réunion at forsyne sig på Fællesskabets marked. Den særlige situation på Réunion gør det hensigtsmæssigt at begrænse de mængder, der skal forsendes, og følgelig at fastsætte størrelsen af tilskuddet ved licitation.

(3) I medfør af artikel 14 i Kommissionens forordning (EF) nr. 2808/98 af 22. december 1998 om gennemførelsesbestemmelser for den agromonetære ordning for euroen i landbrugssektoren(5), senest ændret ved forordning (EF) nr. 2452/2000(6), skal bud, der indgives i forbindelse med en licitation, der gennemføres i henhold til en retsakt vedrørende den fælles landbrugspolitik, udtrykkes i euro. Samme forordnings artikel 5, stk. 1, fastsætter at den udløsende begivenhed for vekselkursen i sådanne tilfælde er den sidste dag for indgivelse af bud. Nævnte artikels stk. 3 og 4 fastsætter de udløsende begivenheder for forskud og sikkerhedsstillelse.

(4) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Korn -

UDSTEDT FØLGENDE FORORDNING:

Artikel 1

1. Der afholdes en licitation over det i artikel 10, stk. 1, i forordning (EF) nr. 3072/95 omhandlede tilskud ved forsendelse af afskallet, langkornet ris henhørende under KN-kode 1006 20 98 til Réunion.

2. Den i stk. 1 omhandlede licitation er åben indtil den 27. juni 2002. I licitationsperioden afholdes der ugentlige licitationer, for hvilke tidspunktet for indgivelse af bud fastsættes i licitationsbekendtgørelsen.

3. Licitationen afvikles efter bestemmelserne i forordning (EØF) nr. 2692/89 og efter stående bestemmelser.

Artikel 2

Et bud kan kun antages, hvis det omfatter en mængde på mindst 50 tons og højst 3000 tons.

Artikel 3

Den i artikel 7, stk. 3, litra a), i forordning (EØF) nr. 2692/89 omhandlede sikkerhedsstillelse er på 30 EUR/ton.

Artikel 4

Dokumenter vedrørende tilskuddet, der udstedes i forbindelse med denne licitation, anses for så vidt angår gyldighedsperioden som udstedt på den sidste dag, inden fristen for indgivelse af bud udløber.

Artikel 5

Buddene indgives via medlemsstaterne og skal være Kommissionen i hænde senest halvanden time efter udløbet af fristen for den ugentlige indgivelse af bud som fastsat i licitationsbekendtgørelsen. De fremsendes i overensstemmelse med skemaet i bilaget.

Foreligger der ikke bud, underretter medlemsstaterne Kommissionen herom inden for samme frist som omhandlet i foregående stykke.

Artikel 6

De for indgivelse af bud fastsatte tidspunkter er belgisk tid.

Artikel 7

1. På grundlag af de indgivne bud beslutter Kommissionen efter fremgangsmåden i artikel 22 i forordning (EF) nr. 3072/95:

- at fastsætte et maksimumstilskud, eller

- at lade licitationen være uden virkning.

2. Er der fastsat et maksimumstilskud, gives tilslaget til den eller de blandt de bydende, hvis bud svarer til maksimumstilskuddet eller en lavere sats.

Artikel 8

Fristen for indgivelse af bud i forbindelse med den første dellicitation udløber den 25. oktober 2001, kl. 10.00.

Den seneste dato, hvor bud kan indgives, fastsættes til den 27. juni 2002.

Artikel 9

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 12. oktober 2001.

På Kommissionens vegne

Franz Fischler

Medlem af Kommissionen

(1) EFT L 329 af 30.12.1995, s. 18.

(2) EFT L 193 af 29.7.2000, s. 3.

(3) EFT L 261 af 7.9.1989, s. 8.

(4) EFT L 167 af 2.7.1999, s. 19.

(5) EFT L 349 af 24.12.1998, s. 36.

(6) EFT L 282 af 8.11.2000, s. 9.

BILAG

>PIC FILE= "L_2001272DA.002202.TIF">